# MTÜ EESTI SEISUKOERTE LIIT



# ÜLDKOOSOLEKU PROTOKOLL

*Üldkoosoleku korralisus*: korraline

Üldkoosoleku toimumise aeg: 28.06.2023, kell 19.20- 21.45

*Üldkoosoleku toimumise koht:* ESL FB LIIKMETE GRUPP, RUUM keskkond

**Osavõtjad**: Eili Moldau, Mart Marandi, Helena Kirt-Jänts, Jane-Kristi Ruben, Tatjana Mihaljova, Kristin Sarv, Pille Poks, Tarmo Poks, Aili Mängel.

**Puudusid:** Kaire Valge, Georg Tomek Triškin, Marko Kanger, Raul Savimaa, Kaupo Toom, Andrus Pilnik, Marek Vesiaid.

**Üldkoosoleku otsustusvõimelisus**: Koosoleku toimumise hetkel kuulub MTÜ Eesti Seisukoerte Liit`u (edaspidi ESL) 16 (kuusteist) liiget. Koosolekul on esindatud 9 liiget. Vastavalt põhikirjale on üldkoosolek otsustusvõimeline.

Koosoleku päevakord:

1. Koosoleku juhataja ja protokollija valimine
2. Koosoleku päevakorra kinnitamine
3. ESL juhatuse esimehe ettekanne
4. ESL majandusaasta aruande kinnitamine
5. 2023-2024 tegevuskava arutelu
6. Liikmemaksu suuruse arutelu
7. ESL kodulehe toimetamine
8. Protokollivälised küsimused

**1. Koosoleku juhataja ja protokollija valimine**

**Eili Moldau** teeb ettepaneku valida koosoleku juhatajaks Eili Moldau. Selleks, et kõik liikmed saaksid häirimatult osaleda aruteludes teeb Eili Moldau ettepaneku valida koosoleku protokollijaks Olev Moldau, kes osaleb koosolekul kuulajana.

Üldkoosolekul osalejad ei esitanud teisi kandidaate.

HÄÄLETUS: Poolt 9, Vastu 0, Erapooletuid 0

Otsus: Valida koosoleku juhatajaks Eili Moldau ja protokollijaks Olev Moldau

**2. Koosoleku päevakorra kinnitamine**

Koosoleku juhataja küsib, kas keegi soovib üldkoosoleku päevakorda midagi lisada? Ettepanekuid ei tulnud.

Koosoleku juhataja teeb ettepaneku kinnitada Üldkoosoleku päevakord esitatud kujul.

HÄÄLETUS : Poolt 9, Vastu 0, Erapooletuid 0

Otsus: Kinnitada Üldkoosoleku päevakord esitatud kujul.

**3. ESL juhataja esimehe ettekanne**

Tarmo Poks küsib, mitu liiget on liidust majandusaasta jooksul lahkunud? E.Moldau annab teada, et erinevatel põhjustel on lahkunud 8 liiget.

Üldkoosolek võttis juhatuse esimehe ettekande teadmiseks (kokkuvõte lisatud protokollile).

**4. ESL majandusaasta aruande kinnitamine.**

Majandusaasta aruamme ja revidendi otsus on eelnevaks tutvumiseks edastatud kõikidele liikmetele.

Ettepanek: Koosoleku juhataja teeb ettepaneku, kinnitada majandusaasta aruanne ja kiita heaks revidendi otsus.

HÄÄLETUS : Poolt 9, Vastu 0, Erapooletuid 0

Otsus: Kinnitada majandusaasta aruanne ja kiita heaks revidendi otsus.

**5. 2023-2024 tegevuskava arutelu**

Toimus arutelu, mille käigus tehti järgmised ettepanekud:

1) Jahikatse-eeskirjade väljatöötamine

2) 2023/24 korraldada vähemalt 2 katset

3) Korraldada 2023/24 1-2 demopäeva, kus jagada seisukoerte jahikatse läbimiseks vajalikku teavet

4) Trenniplaanid

HÄÄLETUS: Poolt 9 , Vastu 0 , Erapooletuid 0

Otsus: 2023-2024 töötada välja jahikatse-eeskirjad, korraldada vähemalt 2 jahikatset, korraldada 1-2 jahikatse demopäeva oma liikmetele.

**6. Liikmemaksu suuruse arutelu**

E. Moldau soovib liikmete arvamust liikmemaksu suurus kohta. Toimus arutelu, mille käigus leiti ühiselt, et aasta liikmemaksu suurust ei muudeta.

Ettepanek: ESL aastase liikmemaksu suuruseks jätta samaks , ehk 30 eurot.

HÄÄLETUS: Poolt 9, Vastu 0 , Erapooletud 0

Otsus: ESL aastase liikmemaksu suurust mitte muuta.

**7. ESL kodulehe toimetamine**

Toimus arutelu. Kodulehe toimetamist jätkab Kaire Valge, kuid kodulehe sisukus sõltub liikmete aktiivsusest. Selleks peab iga koeraomanik hoolitsema oma artikli või asjakohase teema eest. Lisaks kajastatakse kodulehel:

1. Liikmete kennelite nimed
2. Seisukoerte tõustandardid ja erimevate tõugude tutvustused
3. Täiendatakse koerte fotogaleriid. Liikmed saadavad Kaire Valge`le võimalikult kvaliteetsed fotod
4. Lisatakse teadaolevate sündmuste kalendrid ja viited kodulehtedele (erinäitused, jahikatsed, jahivõistlused)

HÄÄLETUS: Poolt 9, Vastu 0, Erapooletuid 0

Otsus: Kodulehe toimetamist jätkab Kaire Valge, kuid iga koeraomanik teeb eelnevalt valmis artikli või hoolitseb mõne asjakohase teema eestvedamise eest. Kodulehel kuvatakse meie liikmete kennelite nimed. Kajastatakse seisukoerte tõustandardeid ja tõututvustusi. Oma koerast kvaliteetsed pildid saadetakse Kaire Valge`le, kes lisab need kodulehele. Koostatakse sündmuste kalender ja lisatakse viited erinäituste, jahikatsete ja jahivõistluste toimumistele.

Koosoleku juhataja Koosoleku protokollija

/allkirjastatud digitaalselt/ /allkirjastatud digitaalselt/